Document ID: 32014R0902

KOMISIJOS ĮGYVENDINIMO REGLAMENTAS (ES) Nr. 902/2014
2014 m. rugpjūčio 19 d.
kuriuo dėl Jungtinės Karalystės didžiausių metinių žvejybos pastangų tam tikruose žvejybos rajonuose pritaikymo iš dalies keičiamas Tarybos reglamentas (EB) Nr. 1415/2004
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. lapkričio 4 d. Tarybos reglamentą (EB) Nr. 1954/2003 dėl su tam tikromis Bendrijos žvejybos vietomis ir ištekliais susijusios žvejybinės pastangos valdymo (1), ypač į jo 12 straipsnio 1 dalį,
kadangi:
(1)
Reglamente (EB) Nr. 1954/2003 numatyta priimti reglamentą, kuriuo nustatomos kiekvienos valstybės narės didžiausios metinės žvejybos pastangos kiekviename žvejybos rajone ir kiekvienai žvejybos rūšiai, kaip apibrėžta to reglamento 3 ir 6 straipsniuose. Atitinkamai Tarybos reglamentu (EB) Nr. 1415/2004 (2) buvo nustatytos didžiausios metinės žvejybos pastangos tuose žvejybos rajonuose ir toms žvejybos rūšims;
(2)
remiantis Reglamento (EB) Nr. 1954/2003 12 straipsnio 1 dalimi, Komisija valstybės narės prašymu gali žvejybos pastangas perkelti iš vieno rajono ar kvadrato į kitą, kad sudarytų galimybę valstybei narei visapusiškai išnaudoti savo žvejybos galimybes;
(3)
2014 m. birželio 2 d. Jungtinė Karalystė paprašė Komisijos iš ICES VII rajono į ICES VIII rajoną perkelti 30 000 kW dienų. 2014 m. birželio 16 d. Jungtinė Karalystė pateikė papildomą informaciją apie kvotų išnaudojimą ir laivų veiklą ICES VIII rajone. Jungtinės Karalystės pateikta informacija pagrindžia prašomą žvejybos pastangų perkėlimą iš vieno rajono į atitinkamą kitą rajoną;
(4)
todėl Reglamentas (EB) Nr. 1415/2004 turėtų būti atitinkamai iš dalies pakeistas;
(5)
šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1415/2004 pakeitimai
Reglamento (EB) Nr. 1415/2004 I priedo A lentelės skiltis „Priedugnio žuvys, išskyrus tas, kurioms taikomas Reglamentas (EB) Nr. 2347/2002“, kurioje nurodytos Jungtinės Karalystės didžiausios priedugnio žuvų žvejybos pastangos, pakeičiama taip:
Iš viso
„50 021 901
ICES V, VI
24 017 229
ICES VII
25 756 266
ICES VIII
248 406
ICES IX
0
ICES X
0
CECAF 34.1.1
0
CECAF 34.1.2
0
CECAF 34.2.0
0“
2 straipsnis
Įsigaliojimas
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2014 m. rugpjūčio 19 d.

Labels: 18
6